
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Latvijas Darba devēju konfederācija kopumā atbalsta vienotas sistēmas ieviešanu izglītības resursu uzskaites un monitoringa vajadzībām.
Šobrīd anotācijā ir norādīts, ka "sistēmas izveides [...] mērķis ir nodrošināt vienotu elektronisko vidi valsts un pašvaldību dibinātās vispārējās un profesionālās izglītības iestāžu un koledžu izglītojamiem piešķirtās un minēto izglītības iestāžu rīcībā esošās datortehnikas un vēlāk, iespējams, arī citu tehnoloģisko resursu administratīvo pārvaldību".
Aicinām anotācijā izvērst skaidrojumu par ieceri sistēmas ietvaros veikt arī citu tehnoloģisko resursu administratīvo pārvaldību. Latvijas Darba devēju konfederācijas ieskatā būtu nozīmīgi, ka turpmākajos sistēmas attīstības posmos tajā iekļautu arī valsts un pašvaldību īstenoto profesionālās izglītības programmu materiālo nodrošinājumu (tehnika un iekārtas). Šādas informācijas apkopošana un monitorēšana veicinātu efektīvāku resursu izmantošanu un dotu iespējas izglītības iestādēm apzināt citās izglītības iestādēs esošo aprīkojumu, lai sadarbībā varētu kvalitatīvāk īstenot izglītības programmas. Vienlaikus Latvijas Darba devēju konfederācija uzsver, ka jau izglītības resursu uzskaites un monitoringa informācijas sistēmas izstrādes un ieviešanas posmā ir būtiski paredzēt turpmākās sistēmas attīstības iespējas, lai novērstu nelietderīgus tērīņus, veidojot jaunas/citas informācijas sistēmas līdzīgu mēŗku sasniegšanai.

